
Broj: T16 0 KT 0016127 26
Foča, 20.08.2026. godine 
OSNOVNOM SUDU U TREBINJU
Okružno javno tužilaštvo u Trebinju na osnovu člana 43. stav 2. tačka z) i članova 241. i 242. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17 i 66/18) p o d i ž e:

O P T U Ž N I C U

Protiv:


A.C.
Štо je:

Dana 31.07.2026. godine oko 08:00 časova, na magistralnom putu M1—109, u mjestu Bijela Rudina, opština Bileća, kao učesnik u saobraćaju na putevima, upravljajući putničkim automobilom marke „Renault“, reg. oznaka: ..., nepridržavajući se saobraćajnih propisa ugrozio javni saobraćaj i doveo u opasnost život ljudi, pa je uslijed toga jedno lice smrtno stradalo, na način da se upravljajući predmetnim automobilom iz smjera Gacka ka Bileći, suprotno odredbi člana 39. Zakona o osnovama bezbjednosti saobraćaja na putevima u BiH tokom upravljanja vozilom, nije kretao desnom stranom kolovoza u smjeru kretanja svog vozila, odnosno držao vozilo u kretanju što bliže desnoj ivici kolovoza i na tolikoj udaljenosti od nje, da s obzirom na brzinu kretanja vozila, uslove saobraćaja i stanje i osobine puta, ne ugrožava druge učesnike u saobraćaju i sebe ne izlaže opasnosti, svjestan da takvom vožnjom može ugroziti javni saobraćaj, ali je olako držao da do saobraćajne nesreće neće doći i da neće ugroziti druge učesnike u saobraćaju, uslijed čega je prešao na lijevu stranu kolovoza, gdje je prednjom lijevom stranom p.m.v. ostvario kontakt sa prednjim dijelom motocikla marke „Yamaha“, registarskih oznaka ... kojim je upravljao M. S., nakon čega su motocikl i vozač pali na kolovoz, te ostvarili kontakt sa drugim motociklom marke „Yamaha“, registarskih oznaka ... kojim je upravljao V. N. , kojom prilikom je M. S. zadobio teške tjelesne povrede u vidu preloma petog, šestog i sedmog rebra sa lijeve strane i rascjepa na plućima uslijed kojih povreda je nastupila smrt.
Dakle, iz nehata kao učesnik u saobraćaju na putevima nije se pridržavao saobraćajnih propisa i time tako ugrozio javni saobraćaj i doveo u opasnost život ljudi, uslijed čega je kod jednog lica nastupila smrt,

Čime je osumnjičeni počinio krivično djelo Ugrožavanje javnog saobraćaja iz člana 402. stav 5. u vezi sa stavom 3. i stavom 1. Krivičnog zakonika Republike Srpske.

